สวัสดีเพื่อนๆนักรีวิวร้านอาหาร ชาวWongnai.comทุกคนครับ 
พบกับ Captain Ton พากินพาเที่ยวกันอีกแล้ว 
สามารถติดตามรีวิวต่างๆของผมได้ที่ http://www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ

วันนี้เป็นวันเกิดของคุณแม่ผมเอง คุณน้าก็เลยจะพาคนที่บ้านไปเลี้ยงฉลองกัน คุณแม่บอกว่าอยากทานร้านนึงที่เคยออกรายการทีวีมาก่อนหน้านี้ นั่งก็คือร้านบึงสำราญฟิชชิ่งปาร์คนั่นเองครับ ร้านอยู่ที่ซอยนวมินทร์42 เข้ามาลึกพอสมควรเลย มาทานกันช่วงเวลาเย็น คนเยอะมาก รถเต็มไปหมด หาที่จอดยากสักหน่อยครับ

มาถึงก็เข้าไปในตัวร้าน มีปลาตัวใหญ่ๆคอยต้อนรับเราเยอะแยะเลยทั้งในรูปและตัวจริงบนประตูและ ในน้ำอิอิ ในร้านเหมือนรวบรวมทุกอย่างเอาไว้ที่เดียวทั้ง ร้านอาหาร ร้านเกมส์ ร้านขายอุปกรณ์ตกปลา กาแฟสด สนุ๊กเกอร์ และห้องพักครับ

นั่งกันติดกับบริเวณที่มีการตกปลากัน รู้ภายหลังว่าที่นี่เป็นสมาคมตกปลาด้วยนะนี่ สั่งเมนูไปแล้ว นั่งจิบน้ำดูคนตกปลา ปลาที่นี่ตัวใหญ่มากๆ มีทั้งคนที่จับได้ และเอ็นขาดกันไปตามๆกัน

จานแรกปลากระพงทอดน้ำปลามาแล้ว ทอดมากรอบอร่อยหอมหวานกลิ่นน้ำปลากำลังดี แต่น้ำจิ้มที่ให้มาหวานมาก -*-

จานต่อมาเป็นไก่ทอดตะไคร้ มาพร้อมตะไคร้ฝอดทอด ทานคู่กับน้ำจิ้มไก่ หรือเต้าเจี้ยว ก็อร่อยทั้งคู่ครับ

หมึกทอดกระเทียมหอมๆ ทอดมากำลังดี เนื้อหมึกเด้งๆ ทานกับกระเทียมเจียว อร่อยจนคำสุดท้ายเลย ชอบมากๆ ทานกับข้าวสวยอีกหน่อยยิ่งอร่อยเลย

จานพิเศษที่ชอบที่สุด กุ้งแม่น้ำเผา1กิโล ตัวโตมากๆ ทานกับซีฟู๊ดรสแซ่บ กุ้งสดหวานมัน เผามากำลังดี เนื้อเด้งกรอบ มันกุ้งก็สุกกำลังดี ราวกับคัสตาร์ตเลย สุดยอดมากๆ
ตามด้วยต้มยำทะเลรวม ที่มากันแบบเครื่องส้นๆ ของทะเลสดมาก แถมยังมีซุปต้มยำให้เตมเป็นถ้วยๆ ทำให้การซดต้มยำร้อนๆเป็นไปแบบไม่มีสะดุด

จานต่อมาเป็นของโปรดของคุณผู้ใหญ่เลย เด็กๆอย่างเราเกือบไม่ได้ทาน นั่นก็คือห่อหมกทะเลมะพร้าวอ่อน ที่มาในลูกมะพร้าว รสชาติเข้มข้น หอมนวลกลิ่นมะพร้าวหอม ได้ใจไปเต็มๆเลย สำหรับจานนี้

แกนกระหล่ำผัดน้ำปลา ดูเรียบง่ายไม่โดดเด่น แต่รสชาติแบบนี้เนี่ย ให้ทานที่10จานก็ยังไหว อร่อยมาก!!!

หมึกผัดไข่เค็ม สีดูชีดๆ ไม่ค่อยน่าทานสักเท่าไหร่ รสชาติใช้ได้ทั้งตัวหมึกก็สดปรุงรสมากำลังดี ถือว่าธรรมดามากๆสำหรับจานนี้

ตามด้วยยำกระเพาะปลารสแซ่บ กระเพาะปลากรอบๆ ยำแบบถึงเครื่อง ทานกับเม็ดมะม่วงหิมพานต์คั่วเกลือนี่เหมาะสำหรับวงเหล้านักแล

จานต่อมากระเพาะปลาผัดแห้ง ค่อนข้างจืด ทานกับซอสพริกก็ไม่มีความโดดเด่นอะไร
ข้าวผัดสัปปะรด ข้าวร่วนผัดมากับสัปปะรด กุนเชียง โรยหน้าด้วยหมูหยอง รสชาติธรรมดา
ปิดท้ายด้วยไส้กรอกอีสานทอด ทอดมาหนังกรอบ แต่ไม่ค่อยเปรี้ยว แถมทานกับซอสพริกนี่ มันไม่เข้ากันจริงๆ

ร้านนี้ถ้าท่านใดจะมาทานของอร่อยแนะนำว่าให้สั่งแต่เมนูแนะนำ ที่ทางร้านเขียนไว้ในเมนูเท่านั้น เพราะหลังจากเมนูแนะนำแล้ว ก็เริ่มธรรมดา หรือแย่ไปในทันที ถือว่าอร่อยโดนใจครับ ร้านนี้ แถมยังมีบริการอื่นๆให้เลือกสรรค์อีกด้วย ใครผ่านไปมาแวะได้ครับ อร่อยไม่ผิดหวังแน่นอน แต่ต้องทำตามคำแนะนำนะครับอิอิ

ครั้งหน้าผมCaptain Ton จะอาสาพาทุกท่านไปกิน ไปเที่ยว ที่ไหนกันอีก ติดตามได้ที่นี่ 
และที่ FB ของผมนะครับแล้วมาเป็นเพื่อนกันนะครับ ^ ^